
E L Ő T E R J E S Z T É S
Jászapáti Város településrendezési eszközeinek – négy részterületét érintő – módosítása kapcsán a partnerségi egyeztetés során beérkezett vélemények elfogadásáról és lezárásáról
Tisztelt Képviselő-testület!

Jászapáti Városi Önkormányzat Képviselő-testülete határozatokkal döntött a település jelenlegi hatályos településrendezési eszközeinek módosításáról.
A módosítás négy részterületet érint: 
I. sz. részterület:	Jászapáti külterület 0282/89 hrsz.-ú telekre, multifunkciós szabadidő  sportlétesítmény /lőtér/ telepítése,
II. sz. részterület: Jászapáti, belterület 1346 (1346/1 és 1346/2) hrsz.-ú telkekre napelemes kis erőmű telepítése,
III. sz. részterület: Jászapáti 31 sz. főúttal párhuzamosan a főút jobb oldalán több telket érintő szabályozás, kerékpárút építése, 
IV. sz. részterület: Jászapáti, külterület 0265/13 hrsz.-ú ingatlan építési övezetének módosítása.

A négy fejlesztési területet érintő módosítás együtt, tárgyalásos eljárással folyik.
Az Önkormányzat a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) 29/A. §, valamint Jászapáti Városi Önkormányzat Képviselő-testületének A partnerségi egyeztetés szabályairól szóló 20/2017. (IX.22.) önkormányzati rendeletében (továbbiakban: Partnerségi szabályzat) foglaltak szerint a módosításokhoz kapcsolódó dokumentációt partnerségi véleményezésre bocsájtotta.
A kapcsolódó dokumentációk teljes terjedelemben megtekinthetőek voltak a Partnerségi szabályzatban előírt megjelenítési formában. Lakossági fórum 2019. június 27-én 1600 órakor a  Városháza házasságkötő termében megrendezésre került.
A közzétett tájékoztató alapján a témával kapcsolatban véleményt, észrevételt tehetett a Partnerségi szabályzat szerint:
1. a település lakossága,
2. a településen működő érdekképviseleti szervezetek,
3. a településen működő civil szervezetek,
4. a településen bejelentett székhelyű és a településen székhellyel, telephellyel rendelkező gazdálkodó szervezetek,
5. a településen működő vallási közösségek.
6. minden, településfejlesztési, településrendezési építészeti, mérnöki, városvédő szakmai érdekképviseleti szervezet, egyesület, magán és jogi személyek, aki a városban székhellyel vagy irodával rendelkezik.

A fentiek értelmében a tárgyalásos eljárás kapcsán a településrendezési eszköz tervezete a végső szakmai véleményezési szakasz kezdeményezése előtt véleményeztetésre került a partnerekkel a Korm. rendelet 29/A. § szerint.
A lakossági fórumon – ahol ismertetésre került a tervezett módosítás - szóban észrevétel,  kérdés és vélemény nem hangzott el. 
A közzététel ideje alatt, továbbá a lakossági fórumtól számított 8 napon belül, 2019. július 06-ig a tárgyhoz kapcsolódó vélemény, észrevétel nem érkezett, mint azt a mellékelt jegyzőkönyv is megállapította.
A Korm. rend. 42. § (1) értelmében a partnerségi egyeztetés lezárásáról döntést kell hozni, ezt követően kezdeményezhető a végső szakmai véleményezési szakasz lefolytatása az állami főépítésznél.

Tisztelt Képviselő-testület!
Fenti előzmények ismeretében kérem az előterjesztés megtárgyalását és az alábbi Képviselő-testületi határozati javaslat elfogadását. 

Határozati javaslat:
................/2019. (VII.18.)  számú képviselő-testületi határozat
Jászapáti Város településrendezési eszközeinek –  négy részterületet érintő  – módosítása kapcsán a partnerségi egyeztetés során beérkezett vélemények elfogadásáról és  lezárásáról
1. Jászapáti Városi Önkormányzat Képviselő – testülete a Magyarország helyi önkormányzatairól szóló 2011. évi CLXXXIX. tv. 13. § (1) bekezdés 1. pontjában biztosított feladatkörében eljárva a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos   jogintézményekről szóló 314/2012. (XI.8.) Korm. rendelet, valamint Jászapáti Városi Önkormányzat Képviselő-testületének a partnerségi egyeztetés szabályairól szóló 20/2017. (IX.22.) sz. önkormányzati rendelet 5. § (1) bekezdés szerint Jászapáti város Településrendezési eszközeinek négy részterület érintő -
I. sz. részterület:	Jászapáti külterület 0282/89 hrsz.-ú telekre, multifunkciós szabadidő  sportlétesítmény /lőtér/ telepítése,
II. sz. részterület: Jászapáti, belterület 1346 (1346/1 és 1346/2) hrsz.-ú telkekre napelemes kiserőmű telepítése,
III. sz. részterület: Jászapáti 31 sz. főúttal párhuzamosan a főút  jobb oldalán több telket érintő szabályozás, kerékpárút építése,
IV. sz. részterület: Jászapáti, külterület 0265/13 hrsz.-ú ingatlan építési övezetének módosítása -
fejlesztéseinek megvalósítása érdekében -  tárgyalásos eljárásban történő módosításához kapcsolódó tájékoztatást a partnerségi egyeztetésről,  –  kifogást emelő észrevétel nem hangzott el és írásban nem érkezett – elfogadja és a partnerségi eljárást lezárja.

2. A képviselő-testület felkéri a polgármestert, hogy a végső szakmai véleményezési szakasz lefolytatását kezdeményezze az állami főépítésznél és záró szakmai véleményét kérje meg.

Határidő: 	2019. július 30.
Felelős: 	Farkas Ferenc polgármester
            	Tekse András főépítész 
Erről értesül:
1. Képviselő-testület tagjai
2. Farkas Ferenc polgármester 
3. Koczáné dr. Fehérváry Mária aljegyző
4. [bookmark: _GoBack]Kiszelovics Ildikó településtervező
5. Tekse András városi főépítész
6. Irattár 

Jászapáti, 2019. július 16.
  Farkas Ferenc
 polgármester
Partnerségi egyeztetést lezáró jegyzőkönyv 
Jászapáti Város  településrendezési eszközeinek – négy részterületét érintő – módosítása kapcsán a partnerségi egyeztetés során beérkezett vélemények elfogadásáról és lezárásáról


Jászapáti  város közigazgatási területeire  készülő   településrendezési eszközeinek   módosítás dokumentációja   Jászapáti Városi Önkormányzat Képviselő-testületének 20/2017. (IX.22.) önkormányzati rendeletében meghatározottak szerint bemutatásra és megvitatásra került.  2019. június 27.-én 1600 órakor Jászapáti, Dr. Szlovencsák Imre út 2. sz. alatti  Városháza házasságkötő termében  tartott lakossági fórum került megrendezésre, melyről jegyzőkönyv készült. A lakossági fórumon  kérdés, észrevétel, vélemény nem hangzott el.

A partnerségi egyeztetés Jászapáti  Városi Önkormányzat Képviselő-testületének 20/2017. (IX. 22.) önkormányzati rendeletében a partnerségi egyeztetés szabályairól  meghatározottak szerint a lakossági fórum előtt 8 nappal kezdődött, melyről a lakosság a közterületi hirdetőfelületen – helyi lap az egyeztetés időszakában nem jelent meg -  és a honlapon értesült. A véleményezés a fórum után még 8 napig tartott, mely időszak alatt az Önkormányzatnál írásban leadhatták véleményüket a partnerek.

Jelenlévők megállapítják, hogy a partnerségi egyeztetés a településrendezési eszközök tárgyalásos eljárásban történő módosításánál a végső véleményezési szakasz kezdeményezése előtt megtörtént. A jogszabályi előírásoknak megfelelően meghirdetett és lebonyolított partnerségi egyeztetés eredményeként a közzététel ideje alatt, továbbá a lakossági fórumtól számított 8 napon belül A Polgármesteri Hivatalba   a tárgyi témához kapcsolódó észrevétel, javaslat, vélemény nem érkezett.
A partnerségi egyeztetés lezárásáról Képviselő-testületi döntést /önk. határozat formájában/ kell hozni. 

Jászapáti, 2019. július 09.


            Farkas Ferenc		                                                     Tekse András			polgármester                                                                      főépítész							

